Адкуль гэтая шчырасць, дружалюбнасць, сардэчнасць, якую мы адчувалі ў туркменістанскім Ашхабадзе на кожным кроку? Ці не з савецкага мінулага? Магчыма, людзі, якія перажылі там у ноч з 5 на 6 кастрычніка 1948-га года, у хуткім часе пасля вайны, адзін з самых разбуральных землятрусаў у гісторыі чалавецтва, востра ўсвядомілі, які кволы наш свет. І як важна таму цёпла і беражліва ставіцца адзін да аднаго — пакуль мы яшчэ тут... І спяшацца рабіць дабро.